
IEPIRKUMU KOMISIJA
Talsos

Ieinteresētajiem piegādātājiem

Par izsludināto atklāto konkursu “Nātrija gaismekļu nomaiņa uz energoefektīviem LED gaismekļiem Talsu novada pašvaldības publisko teritoriju apgaismojuma infrastruktūrā”, identifikācijas Nr. TNP 2026/31

Talsu novada pašvaldības Iepirkumu komisija (turpmāk – Komisija) informē par atklāta konkursa “Nātrija gaismekļu nomaiņa uz energoefektīviem LED gaismekļiem Talsu novada pašvaldības publisko teritoriju apgaismojuma infrastruktūrā” ar identifikācijas numuru TNP 2026/31 (turpmāk – Atklāts konkurss) ietvaros 2026. gada 21. jūlijā un 24. jūlijā saņemtajiem ieinteresēto piegādātāju jautājumiem un sniedz atbildes.

Jautājums:

Saistībā ar 2.daļas gaismekļiem "TEHNISKĀ SPECIFIKĀCIJA UN TEHNISKAIS PIEDĀVĀJUMS 2. daļa" tiek izvirzīta prasība pēc konkrēta gaismekļa modeļa vai tā ekvivalenta. Norādam, ka pašreizējais gaismeklis ir ar PMMA optisko pārsegu nevis ar rūdītu stiklu, kā izvirzīts prasībā 1.5. Vai Pasūtītājs akceptē, ka identiska gaismekļa piedāvājuma gadījumā gaismeklis var būt ar PMMA pārklājumu, bet ekvivalenta gaismekļa piedāvājuma gadījumā jāpiedāvā gaismeklis ar rūdīta stikla optisko pārsegu?

Atbilde:

Komisija informē, ka 2026. gada 28. jūlijā veikti Atklāta konkursa dokumentācijas grozījumi, kas paredz Atklāta konkursa nolikuma 3. pielikuma 1.5. punkta precizēšanu – svītrot “rūdīts stikls” un aizstāt ar “Polikarbonāts (PC) vai PMMA materiāls”.
Komisija informē, ka, pamatojoties uz Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 10. punktu, Komisija pagarina piedāvājumu iesniegšanas termiņu. Piedāvājumu iesniegšanas un atvēršanas termiņš skatāms EIS e-konkursu apakšsistēmā pasūtītāja pircēja profilā un Iepirkumu uzraudzības biroja mājaslapā – paziņojumā par līgumu.

Jautājums:

Pasūtītājs pieprasa pelēkas krāsas gaismekļus, piemēram, RAL 9006. Lūdzam apstiprināt, ka tiks pieņemti arī pelēkas krāsas gaismekļi RAL 7035 tonī. 



Atbilde:

Pasūtītājs norāda, ka ir jāvadās pēc Tehniskajā specifikācijā norādītā krāsas toņa. Tonis ir izvēlēts, lai neatšķirtos no esošā uzstādītā LED apgaismojuma.

Jautājums:

Pasūtītājs ir noteicis prasību: “Pieejama pie gaismas avota (gaismekļa atvēršana) bez instrumentu lietošanas, viegli gaismekļa uzstādīšanai un apkalpošanai.”
Lūdzam apstiprināt, ka prasība tiks uzskatīta par izpildītu arī gadījumā, ja bez instrumentu lietošanas ir pieejams gaismekļa elektriskais nodalījums, t. i., barošanas bloks.

Atbilde:

Pasūtītājs norāda, ka būtiski, lai visi gaismeklī esošie elementi ir noslēgti gaismekļa korpusā un tiem var viegli piekļūt, tajā skaitā gaismekļa elektriskais nodalījums, t. i., barošanas bloks.

Jautājums:

Ņemot vērā, ka Pasūtītājs pieprasa gaismekļus ar Zhaga kontaktligzdu, lūdzam izvērtēt prasības papildināšanu, nosakot, ka piedāvātajiem gaismekļiem jābūt sertificētiem atbilstoši Zhaga D4i standartam.
Šāda prasība nodrošinātu pilnvērtīgu saderību ar dažādu ražotāju Zhaga D4i vadības ierīcēm, kontrolieriem, kustību un krēslas sensoriem, kā arī komunikācijas moduļiem, vienlaikus mazinot piegādātāja atkarības risku. Turklāt šāda prasība veicinātu atbilstību Eiropā plaši izmantotajiem viedās apgaismojuma infrastruktūras standartiem.

Atbilde:

Pasūtītājs norāda, ka ir jāvadās pēc Tehniskā specifikācijā norādītām prasībām. Pasūtītājas ir norādījis, ka ir jānodrošina iespēja pievienot sensorus un gaismekļu kontrolierus, un piedāvātajām gaismeklim ir jābūt sertificētam atbilstoši Zhaga D4i standartam.

Jautājums:

Lūdzam izvērtēt prasības noteikšanu, ka piedāvātajiem gaismekļiem jābūt ENEC+ sertifikātam, ko izsniegusi neatkarīga un akreditēta sertifikācijas iestāde.
ENEC+ sertifikāts apliecina, ka ražotāja deklarētos tehniskos parametrus ir pārbaudījusi neatkarīga testēšanas organizācija. Sertifikācija ietver tādus būtiskus parametrus kā gaismas efektivitāte, gaismas plūsmas noturība, enerģijas patēriņš, krāsu temperatūra un citus veiktspējas rādītājus.
Šādas prasības iekļaušana palielinātu pārliecību par piegādāto gaismekļu atbilstību deklarētajai veiktspējai visā to ekspluatācijas laikā, samazinātu risku iegādāties produktus ar nepietiekami pamatotiem tehniskajiem parametriem un nodrošinātu augstāku investīciju drošību. Vienlaikus ENEC+ sertifikāts ir plaši atzīts kvalitātes standarts Eiropas tirgū un neierobežo konkurenci, jo tas ir pieejams ikvienam ražotājam, kurš atbilst sertifikācijas prasībām.




Atbilde:

Pasūtītājs norāda, ka Tehnisko specifikāciju 2.2. punktā ir norādītas minimālās prasības ENEC sertifikācijai “Akreditētas atbilstības novērtēšanas iestādes izsniegts ENEC sertifikāts. ENEC ir elektrisko produktu kvalitātes zīme, kas apliecina atbilstību Eiropas Savienības drošības standartiem. Gaismekļiem jābūt ar ENEC marķējumu.”, lai neierobežotu pretendentu loku.

Jautājums:

Pielikumā “4. pielikums Tehniskais raksturojums ielu profiliem TNP 2026_31_1” vairākām ielām nav norādīta ietvju apgaismojuma klase. Piemēram:
· Valsts autoceļš (P128) Sloka–Talsi;
· Lielā iela;
· Valsts autoceļš (P127) Talsi–Upesgrīva;
· ceļš virzienā no Anūžu centra uz valsts vietējo autoceļu (V1363).
Lūdzam norādīt attiecīgajās situācijās piemērojamo ietvju apgaismojuma klasi, lai būtu iespējams veikt korektus un savstarpēji salīdzināmus apgaismojuma aprēķinus.

Atbilde:

Pasūtītājs norāda, ka Pretendentiem ir jāvadās pēc 4. pielikuma “Tehniskais raksturojums ielu profiliem”, kurā norādītas ielu kategorijas:
· Valsts autoceļš (P128) Sloka–Talsi = M4;
· Lielā iela = M4;
· Valsts autoceļš (P127) Talsi–Upesgrīva = M4;
· ceļš virzienā no Anužu centra uz valsts vietējo autoceļu (V1363) = M6.

Jautājums:

Lūdzam apstiprināt, ka objektā “Lielā iela” ietve atrodas 4 m attālumā no brauktuves....

Atbilde:

[bookmark: _GoBack]Pasūtītājs norāda, ka Pretendentiem jāvadās pēc 4. pielikumā norādītajiem ielu profiliem (4. pielikums – “Tehniskais raksturojums ielu profiliem”).

Jautājums:

Lai nodrošinātu korektu un savstarpēji salīdzināmu apgaismojuma aprēķinu sagatavošanu, lūdzam publicēt atsauces aprēķinus, kas veikti iepirkuma sagatavošanas procesā

Atbilde:

Pasūtītājas norāda, ka Pretendenti sagatavo aprēķinus vadoties pēc iepirkumā pievienotajiem pielikumiem – tehniskajiem datiem un ielu profiliem.

Jautājums:

Pasūtītājs pieprasa, lai gaismekļi atbilstu prasībai: “Aizsardzība no gaismas piesārņojuma – ne vairāk kā 0 kandela gaismas izstarojums virs 90° no apgaismojamās virsmas.”
Lūdzam apstiprināt, ka šī prasība atbilst un tiks uzskatīta par izpildītu neatkarīgi no gaismekļa uzstādīšanas leņķa, arī gadījumā, ja gaismekļa ULOR parametrs ir 0 %. 

Atbilde:

Pasūtītājs norāda, ka Pretendentam ir jāvadās pēc tehniskajā specifikācijā norādītajiem parametriem.

Jautājums:

Ņemot vērā iepriekš minēto jautājumu nozīmību kvalitatīva un korekta piedāvājuma sagatavošanā, lūdzam pagarināt piedāvājumu iesniegšanas termiņu līdz 2026. gada 10. augustam.

Atbilde:

Komisija informē, ka 2026. gada 28. jūlijā veikti Atklāta konkursa dokumentācijas grozījumi un, pamatojoties uz Ministru kabineta 2017. gada 28. februāra noteikumu Nr. 107 “Iepirkuma procedūru un metu konkursu norises kārtība” 10. punktu, Komisija pagarina piedāvājumu iesniegšanas termiņu. Piedāvājumu iesniegšanas un atvēršanas termiņš skatāms EIS e-konkursu apakšsistēmā pasūtītāja pircēja profilā un Iepirkumu uzraudzības biroja mājaslapā – paziņojumā par līgumu.

